પ્રશાંત દયાળ (મેરાન્યૂઝ, અમદાવાદ): સોહરાબુદ્દીન શેખ એન્કાઉન્ટર કેસમાં સાક્ષી તરીકે જુબાની આપવા આવેલા રાજસ્થાનના ગેંગસ્ટર અને સોહરાબુદ્દીન તથા તુલસી પ્રજાપતિના સાથી આઝમખાને પોતાની જુબાની દરમિયાન હરેન પંડ્યા કેસનો ઉલ્લેખ કરી હરેનની હત્યા ડી. જી. વણઝારાએ કરી હોવાની ઘટસ્ફોટ કર્યો હતો. જો કે સોહરાબુદ્દીન કેસ અને હરેન પંડ્યા કેસને હાલમાં કોઈ સીધો સંબંધ નહીં હોવા છતાં અચાનક બનેલી ઘટના સામાન્ય નથી. બીજી તરફ આ મામલે પોતાનો બચાવ કરતા ડી. જી. વણઝારાએ કહ્યુ ગુજરાત પોલીસની ખટપટને કારણે આઝમે આ પ્રકારનું નિવેદન કર્યુ છે. આઝમનું નિવેદન પણ સત્યની નજીક હોવા છતાં હાલમાં તે મુદ્દે કાયદાકીય રીતે કંઈ થાય તેમ નથી. બીજી તરફ આઝમ દ્વારા કરવામાં આવેલુ નિવેદન માત્ર ડી. જી. વણઝારાને ભીંસમાં લેવાનો પ્રયાસ છે, પણ સમય જતા આ વાત આગળ વધે તે વણઝારાને ફસાવવા માટે પાથરવામાં આવેલી જાળીમાં બીજા અનેકના પગ ફસાઈ શકે તેમ છે.